**Likumprojekta “Grozījumi Sugu un biotopu aizsardzības likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Sugu un biotopu aizsardzības likumā” (turpmāk – likumprojekts) izstrādāts, lai īstenotu Eiropas Parlamenta un Padomes 2014. gada 22. oktobra Regulā Nr. 1143/2014 *par invazīvu svešzemju sugu introdukcijas un izplatīšanās profilaksi un pārvaldību* (turpmāk – Regula Nr. 1143/2014) noteiktos Eiropas Savienības dalībvalstu pienākumus attiecībā uz invazīvām svešzemju sugām (turpmāk – invazīvām sugām). Šis likumprojekts tiek virzīts vienlaicīgi ar likumprojektu “Grozījumi Augu aizsardzības likumā”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ar likumprojektu paredzēts veikt grozījumus Sugu un biotopu aizsardzības likumā, lai pilnveidotu esošo normatīvo regulējumu attiecībā uz invazīvām sugām, kā arī, lai īstenotu Regulā Nr. 1143/2014 Eiropas Savienības (turpmāk – ES) un Eiropas Parlamenta un Padomes 2008.gada 17.jūnija direktīvā 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (Dokuments attiecas uz EEZ) dalībvalstīm noteiktos pienākumus. Likumprojektā ietvertās tiesību normas sagatavotas saskaņā ar 2019.gada 27.augustā Ministru kabinetā izskatīto precizētajā informatīvajā ziņojuma projektā *“Par invazīvām svešzemju sugām un kompetenču sadalījumu”,* VSS-938 (turpmāk – Informatīvais ziņojums) noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Invazīvās sugas ir dzīvnieku, augu un sēņu sugas, kas nav raksturīgas konkrētajai teritorijai, tās izplatās ļoti strauji, tām nav dabisko ienaidnieku, tās dominē un izkonkurē vietējās sugas. Invazīvās sugas ir nopietns drauds gan bioloģiskajai daudzveidībai un dabiskajām ekosistēmām, kas nodrošina kā dabiskos regulējošos pakalpojumus – gaisa kvalitāti, ūdens noteces regulāciju, novēršot plūdus, un daudzus citus, tā arī resursus tautsaimniecības nozarēm – auglīgu augsni, augstvērtīgus mežus, gan var radīt būtisku kaitīgu ietekmi uz cilvēka veselību un ekonomiku. Uz to norāda arī Eiropas Parlaments un Padome, 2014.gada 22.oktobrī pieņemot Regulu Nr. 1143/2014, kas paredz proaktīvu rīcību visās ES dalībvalstīs, tajā skaitā Latvijā.  Šobrīd nacionālais normatīvais regulējums par invazīvajām sugām ir noteikts tikai attiecībā uz augiem – Augu aizsardzības likumā, kā arī uz tā pamata izdotajos Ministru kabineta 2008.gada 30.jūnija noteikumos Nr. 467 “Invazīvo augu sugu izplatības ierobežošanas noteikumi” (turpmāk – MK noteikumi Nr. 467), Ministru kabineta 2008.gada 30.jūnija noteikumos Nr. 468 “Invazīvo augu sugu saraksts” (turpmāk – MK noteikumi Nr. 468) un Ministru kabineta 2008.gada 14.jūlija noteikumos Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – MK noteikumi Nr. 559). MK noteikumos Nr. 468 ir iekļauta viena augu suga – Sosnovska latvānis *Heracleum sosnowskyi Manden*. Sosnovska latvānis arī ir vienīgā invazīvā suga, kuras iznīcināšanai un izplatības ierobežošanai Latvijā ir veikti plaša mēroga pasākumi un zemes īpašniekiem šīs sugas izplatības ierobežošana ir pienākums. Neskatoties uz iepriekš minēto, Sosnovska latvāņa izplatību Latvijā nav izdevies samazināt. 2006.gada 6.jūnijā tika apstiprināta “Latvāņu izplatības ierobežošanas programma 2006. – 2012.gadam”, kuras ietvaros laikā, kamēr tika piešķirti budžeta līdzekļi monitoringa un kontroles veikšanai, pirmreizējā izplatības noteikšanā tika uzmērīti 10 802 ha ar latvāni invadēto teritoriju.  Pēc 2008. gada valsts mēroga monitorings un kontrole nav notikusi, jo tam no budžeta nav bijuši piešķirti finanšu līdzekļi. Saskaņā ar Valsts augu aizsardzības dienesta (turpmāk – VAAD) tīmekļvietnē <http://www.vaad.gov.lv/> pieejamo informāciju visvairāk ar latvāni invadēto teritoriju ir Vidzemes reģionā (4234,82 ha) un Latgales reģionā (2360,98 ha).  Regulējums par invazīvām dzīvnieku sugām normatīvajos aktos ir iekļauts vien pastarpināti, Ministru kabineta 2014.gada 22.jūlija noteikumu Nr. 421 “Medību noteikumi” 3.2.15. punktā, nosakot, ka nelimitēti medījamas ir *“Latvijas faunai neraksturīgās vai invazīvās sugas – Amerikas ūdeles (Mustela vison), jenotsuņi (Nyctereutes precyonides), dambrieži (Dama dama), mufloni (Ovis orientalis), Sika brieži (Cervus nippon), jenoti (Procyon lotor), nutrijas (Myocastor coypus Molina), baibaki (Marmota bobak) – visu gadu, bet zeltainie šakāļi (Canis aureus) – no 15. jūlija līdz 31. martam.”*  Saskaņā ar Regulas Nr. 1143/2014 pantiem nr.4 līdz 24. un no 30. līdz 32. pantam dalībvalstīm ir daudz plašāki pienākumi attiecībā uz augu un dzīvnieku sugām, kuri esošajā normatīvajā regulējumā nav iekļauti, kā arī nav noteiktas kompetentās iestādes. 2016.gada 13.jūlijā spēkā stājās Komisijas īstenošanas Regula 2016/1141, *ar ko pieņem sarakstu ar invazīvajām svešzemju sugām, kas rada bažas Savienībai* (turpmāk – Saraksts). 2017.gada 12.jūlijā spēkā stājās Komisijas īstenošanas Regula 2017/1263, *ar ko atjaunina sarakstu, kurā uzskaitītas invazīvās svešzemju sugas, kas rada bažas Savienībai,* savukārt 2019.gada 25.jūlijā spēkā stājās Komisijas īstenošanas Regula 2019/1262, *ar ko groza Īstenošanas regulu 2016/1141, lai atjauninātu sarakstu ar invazīvajām svešzemju sugām, kas rada bažas Savienībai,* un ir jau otrs Saraksta papildinājums. Šobrīd Sarakstā ir iekļautas 67 invazīvu augu un dzīvnieku sugas, no kurām Latvijā savvaļā sastopamas ir desmit, bet astoņas pieejamas tirdzniecībā vai sastopamas privātās kolekcijās, savukārt vēl piecas sugas Latvijā šobrīd nav sastopamas, taču tās ir konstatētas kādā no pārējām boreālā bioģeogrāfiskā reģiona valstīm (Zviedrija, Dānija, Somija, Igaunija, Lietuva), taču normatīvais regulējums mūsu valstī joprojām nav sakārtots. Regula Nr. 1143/2014 paredz visām Sarakstā iekļautajām invazīvajām sugām veikt uzraudzību, analizēt un kontrolēt izplatīšanās ceļus, kā arī piemērot ierobežošanas un iznīcināšanas pasākumus.  Ņemot vērā minēto, normatīvo regulējumu mūsu valstī nepieciešams sakārtot pēc iespējas ātrāk, jo daudzas Regulā paredzētās darbības nav paveiktas paredzētajos termiņos, arvien palielinoties varbūtībai, ka pret Latviju var tikt sākta pārkāpumu procedūra. Saskaņā ar Tieslietu ministrijas 2019.gada 9.aprīļa vēstuli Nr. 1-13.2/1266 par EK izdoto paziņojumu “Izmaiņas vienreizēju soda maksājumu un dienas kavējuma naudas aprēķina metodē, kuras Komisija ierosinājusi saistībā ar pārkāpumu procedūrām Eiropas Savienības Tiesā”, var secināt, ka pat tikai minimālā soda nauda Regulas neieviešanas vai nepilnīgas ieviešanas gadījumā 2 – 5 reizes (atkarībā no Regulas ieviešanas gada) pārsniegs iestāžu izmaksas Regulā noteikto jauno funkciju īstenošanai.  Soda naudas samaksa neatbrīvos dalībvalsti no saistību izpildes.  Regulā Nr. 1143/2014 noteikto pienākumu īstenošanai ir sagatavoti divi likumprojekti – “Grozījumi Sugu un biotopu aizsardzības likumā” un “Grozījumi Augu aizsardzības likumā”, kuri tiek virzīti vienlaicīgi, lai nodrošinātu vienmērīgu pāreju no esošā regulējuma uz jauno. Likumprojektos ietvertās tiesību normas ir sagatavotas saskaņā ar Informatīvajā ziņojumā noteikto.   1. Likumprojekts paredz Sugu un biotopu aizsardzības likuma 4. pantu papildināt ar deleģējumu Ministru kabinetam izdot:   21) invazīvo svešzemju sugu introdukcijas un izplatīšanās profilakses un pārvaldības noteikumus, tajos iekļaujot:   1. invazīvo un potenciāli invazīvo augu un dzīvnieku sugu prioritāšu un risku izvērtēšanu; 2. invazīvo sugu saraksta veidošanas kārtību, vienlaikus likumprojektā “Grozījumi Augu aizsardzības likumā” izslēdzot deleģējumu izdot Latvijas invazīvo augu sugu sarakstu; 3. atļauju sistēmas darbību ar invazīvām sugām, lai ieviestu regulas 8. un 9. pantā noteikto atļauju sistēmu invazīvo sugu izmantošanai pētniecībai, *ex situ* saglabāšanai, ražošanai zinātnes vajadzībām ar turpmāku izmantošanu medicīnā un izmantošanu citiem mērķiem neatliekamu sabiedrības interešu labā; 4. sugu uzraudzību – monitoringu, ātru atklāšanu, informācijas apmaiņu un publiskojamo saturu par sugām; 5. sugu pārvaldību – kontroli uz robežām, sugu izplatības ierobežošanas vai iznīcināšanas pasākumus, lai nodrošinātu invazīvo sugu koordinētu ierobežošanu visā Latvijas teritorijā un sadarbībā ar citām ES dalībvalstīm, nosakot regulējumu konkrētu augu un dzīvnieku sugām, ņemot vērā ietekmi uz nemērķa sugām un dzīvotnēm, vidi, cilvēku veselību un izmaksu ieguvumu analīzi, t.sk. organizētas un koordinētas izskaušanas valsts mērogā ekonomisko pamatotību, ātru izskaušanu agrīnā invāzijas stadijā. Vienlaikus paredzot likumprojektā “Grozījumi Augu aizsardzības likumā” izslēgt deleģējumu noteikt invazīvo augu sugu izplatības ierobežošanas kārtību; 6. invazīvo dzīvnieku sugu turēšanas vietu reģistrācijas kārtību, lai nodrošinātu, ka sugu īpatņi, kuri tiek turēti kā lolojumdzīvnieki (piem., sarkanausu bruņurupucis), varētu palikt līdz to dabiskajai nāvei pie saviem īpašniekiem, kā to paredz Regulas Nr. 1143/2014 31. pants.   22) noteikumus par invazīvo sugu sarakstu, iekļaujot invazīvās sugas, kas rada bažas Eiropas Savienībai un iekļautas Komisijas īstenošanas Regulās 2016/1141, 2017/1263 un 2019/1262, lai atvieglotu likuma piemērošanu un Latvijas invazīvās sugas, kas nav iekļautas Eiropas Savienības invazīvo sugu sarakstā, tomēr saskaņā ar zinātniskiem pierādījumiem, neatkarīgi no izplatības, Latvijā ir uzskatāmas par invazīvām.   1. Likumprojekts paredz Sugu un biotopu aizsardzības likuma 5. pantu papildināt ar jaunām Dabas aizsardzības pārvaldes, kā Regulas Nr. 1143/2014 ieviešanu koordinējošās un par invazīvām sugām kompetentās iestādes, funkcijām, attiecīgi pēc likumprojekta pieņemšanas, grozot arī Ministru kabineta 2009.gada 2.jūnija noteikumus Nr. 507 “Dabas aizsardzības pārvaldes nolikums”.   Neveidojot jaunu institūciju invazīvo sugu pārvaldībai, nepieciešamās jaunās funkcijas tiek fragmentētas starp dažādām iestādēm, pēc iespējas pievienojot tās kā jaunas funkcijas esošajām, piemēram, dalot pēc piederības augu vai dzīvnieku valstij, jūrai vai sauszemei, medījamām vai nemedījamām sugām, utml. Dabas aizsardzības pārvalde veiks visas nepieciešamās invazīvo sugu profilakses un pārvaldības funkcijas, kas neietilpst citu iestāžu kompetencē.   1. Saskaņā ar Informatīvo ziņojumu likumprojekts paredz Sugu un biotopu aizsardzības likuma 6. pantu “Citu valsts institūciju kompetence” papildināt ar virkni jaunām funkcijām – Valsts meža dienestam, Valsts augu aizsardzības dienestam, Daugavpils Universitātes aģentūrai “Latvijas Hidroekoloģijas institūts”, Pārtikas un veterinārajam dienestam, Valsts ieņēmumu dienesta Muitas pārvaldei, Valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs”.   4) Likumprojekts paredz papildināt Sugu un biotopu aizsardzības likumu ar VI nodaļu par invazīvo sugu sarakstu, izplatības ierobežošanu, un iznīcināšanu un izplatības apzināšanu. VI nodaļa ir analoga esošajam regulējumam Augu aizsardzības likumā par invazīvām augu sugām, paplašinot regulējuma tvērumu un ietverot nosacījumus arī par dzīvnieku sugām. VI nodaļā noteikti kritēriji invazīvo sugu iekļaušanai Latvijas invazīvo sugu sarakstā un sugas uzskatīšanai par prioritāri invazīvu sugu. Prioritārām sugām tiks noteikta nepieciešamā rīcība, jo ne visas invazīvās sugas ir vienlīdz bīstamas, tādējādi ne visām invazīvajām sugām ir piemērojami vienādi izplatības ierobežošanas un iznīcināšanas pasākumi. Noteikts ka invazīvas sugas izplatības ierobežošanu un iznīcināšanu īsteno atbilstoši konkrētas invazīvās sugas ierobežošanas vai iznīcināšanas noteikumiem.  5) VII nodaļā noteikta administratīvā atbildība invazīvo sugu jomā, ietverot jau esošus aizliegumus attiecībā uz invazīvām augu sugām, un nosakot jaunus, saskaņā ar Regulas Nr. 1143/2014 30. pantu, kā arī kompetences sodu piemērošanā. Likumprojektā noteikta:   1. administratīvā atbildība invazīvo sugu izplatības ierobežošanas, iznīcināšanas un apzināšanas jomā; 2. iestādes, kuru kompetencē ir sodu piemērošana par attiecīgajiem administratīvajiem pārkāpumiem.   Likumprojektā norādītās naudas soda vienības salāgotas ar Zemkopības ministrijas izstrādātā likumprojekta “Grozījumi Augu aizsardzības likumā”, kas izsludināts Valsts sekretāru 2019.gada 24.janvāra sanāksmē (prot. Nr. 3 29. §, VSS-72), par analoģisku pārkāpumu noteiktajām naudas soda vienībām. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojektu izstrādāja Vides aizsardzības un reģionālās attīstības ministrija. Likumprojekts balstīts uz Informatīvo ziņojumu. Informatīvā ziņojuma izstrādē piedalījušās Finanšu ministrija, Valsts kanceleja, Tieslietu ministrija, Zemkopības ministrija un Valsts augu aizsardzības dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts nosaka pienākumus un atbildību zemes īpašniekiem vai tiesiskajiem valdītājiem, kuru īpašumā vai valdījumā ir sastopamas invazīvās sugas, uzņēmējiem, tirdzniecības vietām, pētniecības iestādēm, kā arī jebkurai citai fiziskai vai juridiskai personai, kas izmanto vai varētu izmantot invazīvās sugas. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu tiks pastiprināta bioloģiskās daudzveidības un ekosistēmu aizsardzība pret invazīvām sugām, samazināta būtiska kaitējuma iespēja cilvēka veselībai un ekonomikai, vienlaicīgi uzlabojot apstākļus zemkopības nozarēm, kuru ienākumi un attīstība ir atkarīga no dabas resursu ilgtspējas un daudzveidības.  Prioritāra nozīme ir profilaksei, jo tā izmaksu ziņā ir lietderīgāka nekā reaģēšana uz notikušu faktu. Pēc invazīvas sugas parādīšanās Latvijā visefektīvākā un izmaksu ziņā lietderīgākā ir pēc iespējas drīzāka populācijas izskaušana, kamēr īpatņu skaits vēl ir neliels. Līdz ar to ilgtermiņā tautsaimniecības sloga ievērojams samazinājums ir agrīna invazīvo sugu atklāšana un ātra iznīcināšana nevis plaši izplatījušos sugu ierobežošana.  Invazīvo sugu izmantošana tiks ierobežota – tā būs iespējama vienīgi juridiskām personām atsevišķos gadījumos, saņemot atļauju, kas palielinās kompetento iestāžu administratīvo slogu, taču nebūtiski, jo invazīvās sugas šobrīd netiek plaši izmantotas. |
| 3. | Administratīvo izmaksu monetārs novērtējums | Iespējamās informācijas sniegšanas, pieņemšanas, apstrādes vai uzglabāšanas izmaksas ir nepietiekami konkrēti novērtējamas gan iespējamiem invazīvo sugu izmantotājiem, gan kompetentajām iestādēm, īpaši ņemot vērā funkciju sadrumstalotību/ fragmentāciju starp iestādēm. |
| 4. | Atbilstības izmaksu monetārs novērtējums | Iespējamās atbilstības izmaksas fiziskām vai juridiskām personām ir nepietiekami konkrēti novērtējamas, to monetārais novērtējums ir problemātisks, jo invazīvu sugu pārvaldības pasākumi balstīti uz izmaksu un ieguvumu analīzi, kas katrai sugai ir atšķirīgi. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | **42 170** | 0 | **31 280** | 0 | **31 280** | **31 280** |
| 2.1. valsts pamatbudžets | 0 | 42 170 | 0 | 31 280 | 0 | 31 280 | 31 280 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - **42 170** | 0 | - **31 280** | 0 | - **31 280** | - **31 280** |
| 3.1. valsts pamatbudžets | 0 | - 42 170 | 0 | **-** 31 280 | 0 | **-** 31 280 | **-** 31 280 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | - **42 170** | X | - **31 280** | X | - **31 280** | - **31 280** |
| 5.1. valsts pamatbudžets | **-** 42 170 | **-** 31 280 | **-** 31 280 | **-** 31 280 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  |  |  |  | | --- | --- | --- | --- | --- | | **Izdevumi** | **2019.gads** | **2020.gads** | **2021.gads** | **Turpmāk katru gadu** | | atlīdzība | 0 eiro | 42 170\* eiro | 31 280  eiro | 31 280  eiro |   \*VAAD nepieciešamais finansējums gadā – monitoringam, ĢIS un datubāzei – 29 838 eiro, ĢIS licences iegādei vienreizēji – 10 890 eiro.  \*VMD nepieciešamais finansējums gadā – datubāzes pilnveidošanai un datu apkopošanai – 1442 eiro.  Izdevumu aprēķini par iestādēm nepieciešamo finansējumu jauno funkciju veikšanai iekļauti informatīvajā ziņojumā. | | | | | | |
| 6.1. detalizēts ieņēmumu aprēķins |
|  | | | | | | |
| 6.2. detalizēts izdevumu aprēķins |  | | | | | | |
| 7. Amata vietu skaita izmaiņas | Amata vietu skaita izmaiņas resorā netiek plānotas. | | | | | | |
| 8. Cita informācija | Ar 2019.gada 8.februāra Ministru kabineta ārkārtas sēdes nr. 6 I.§ Informatīvo ziņojuma “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019. gadam” 23.2. atbalstīts Vides aizsardzības un reģionālās attīstības ministrijas priekšlikums par finansējuma pārdali no budžeta apakšprogrammas 24.08.00 “Nacionālo parku darbības nodrošināšana” un apakšprogrammas 30.00.00 “Attīstības nacionālie atbalsta instrumenti”, lai nodrošinātu Dabas aizsardzības pārvaldes un Daugavpils Universitātes aģentūras “Latvijas Hidroekoloģijas institūts” plānoto funkciju īstenošanu esošā VARAM finansējuma ietvaros, nodrošinot Regulas Nr. 1143/2014 prasību ieviešanu. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Lai īstenotu Regulā Nr. 1143/2014 noteiktos Eiropas Savienības dalībvalstu pienākumus, vienlaikus ar likumprojektu tiek virzīts arī likumprojekts “Grozījumi Augu aizsardzības likumā”, kurā tiks noteikta Valsts augu aizsardzības dienesta kompetence invazīvo augu sugu jomā un pilnveidots esošais normatīvais regulējums.  Plānots izstrādāt jaunus Ministru kabineta noteikumus:  “21) invazīvo (svešzemju) sugu introdukcijas un izplatīšanās profilakses un pārvaldības noteikumi;  22) noteikumus par invazīvo sugu sarakstu.”  Nepieciešams veikt grozījumus Ministru kabineta 2009.gada 2.jūnija noteikumos Nr. 507 “Dabas aizsardzības pārvaldes nolikums”, iekļaujot jaunās funkcijas.  Nepieciešams veikt grozījumus Ministru kabineta 2004.gada 16.novembra noteikumos Nr. 944 “Valsts augu aizsardzības dienesta nolikums”, iekļaujot jaunās funkcijas.  Nepieciešams veikt grozījumus Ministru kabineta 2010.gada 9.novembra noteikumos Nr. 1033 “Prasības savvaļas sugu dzīvnieku turēšanai zooloģiskajā dārzā un prasības zooloģiskā dārza izveidošanai un reģistrācijai”, iekļaujot prasību par atļaujas nepieciešamību saskaņā ar Regulas Nr. 1143/2014 8. pantu.  Nepieciešams veikt grozījumus Ministru kabineta 2010.gada 21.decembra noteikumos Nr. 1146 “Savvaļas sugu dzīvnieku turēšanas vietu reģistrācijas kārtība”, iekļaujot informāciju par invazīvām sugām.  Nepieciešams veikt grozījumus Ministru kabineta 2010.gada 21.decembra noteikumos Nr. 1165 “Kārtība, kādā izsniedz atļaujas nemedījamo sugu indivīdu iegūšanai, ievieš Latvijas dabai neraksturīgas savvaļas sugas (introdukcija) un atjauno sugu populāciju dabā (reintrodukcija)”, iekļaujot informāciju par invazīvām sugām.  Nepieciešams veikt grozījumus Ministru kabineta 2014.gada 9.jūnija noteikumos Nr. 293 “Dabas datu pārvaldības sistēmas uzturēšanas, datu aktualizācijas un informācijas aprites kārtība”, iekļaujot informāciju par invazīvām sugām.  Pēc sākotnējā izvērtējuma veikšanas un zinātniskās rekomendācijas izstrādes, Vides aizsardzības un reģionālās attīstības ministrijai sadarbībā ar Zemkopības ministriju izvērtēt iespēju sagatavot grozījumus MK noteikumos Nr. 800 (MK 2014.gada 22.decembra noteikumi Nr. 800 “Makšķerēšanas, vēžošanas un zemūdens medību noteikumi”), lai atļautu jebkura izmēra invazīvo vēžu sugu ieguvi ūdenstilpēs, kurās tie pārsvarā sastopami un kur tie nomāc un izkonkurē Latvijas vietējā vēža sugu – platspīļu vēzi. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2014.gada 22.oktobra Regula Nr. 1143/2014/ES par invazīvu svešzemju sugu introdukcijas un izplatīšanās profilaksi un pārvaldību. |
| 2. | Citas starptautiskās saistības | Eiropas Parlamenta un Padomes 2008.gada 17.jūnija direktīvā 2008/56/EK, ar ko izveido sistēmu Kopienas rīcībai jūras vides politikas jomā (Jūras stratēģijas pamatdirektīva) (Dokuments attiecas uz EEZ) |
| 3. | Cita informācija | Likumprojekts veicinās Konvencijas par bioloģisko daudzveidību 8. Panta h) daļas (novērst tādu svešu sugu introdukciju, kuras apdraud ekosistēmas, dzīvotnes vai sugas, kontrolēt vai izskaust tās) un ES bioloģiskās daudzveidības stratēģijas 5. Uzdevuma (apkarot invazīvas svešzemju sugas) īstenošanu. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums |  | | |
| A | B | C | D |
| 8. pants 2.,5.,7.,8. punkts; 9. panta 5. punkts | Likumprojekta:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu; 7. pantā izteiktais 6. panta papildinājums ar 4. daļu;  11. pantā izteiktā 25. panta 2. daļa. | Ieviests pilnībā. | Neparedz stingrākas prasības. |
| 10.pants. | Likumprojekta 5. pantā izteiktais 5. panta papildinājums ar 19. punktu;  7. pantā izteiktais 6. panta papildinājums ar 4. daļu. | Ieviests pilnībā. | Neparedz stingrākas prasības. |
| 12. panta 1. punkts. | Likumprojekta:  4. pantā izteiktais 4. panta papildinājums ar 21. punktu;  11. pantā izteiktā VI nodaļa. | Ieviests pilnībā. | Neparedz stingrākas prasības. |
| 13. pants. | Likumprojekta 5. pantā izteiktais 5. panta papildinājums ar 19. punktu;  7. pantā izteiktais 6. panta papildinājums ar 4. un 5. daļu. | Ieviests pilnībā. | Neparedz stingrākas prasības. |
| 14. panta 1. punkts. | Likumprojekta:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu;  7. pantā izteiktais 6. panta 2.,4.,5. un 8. daļas papildinājums. | Ieviests pilnībā. | Neparedz stingrākas prasības. |
| 15. pants. | Likumprojekta 7. pantā izteiktais 6. panta papildinājums ar 7. un 8. daļu. | Ieviests pilnībā. | Neparedz stingrākas prasības. |
| 16. pants | Likumprojekta:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu;  6. pantā izteiktais 6. panta 2. daļas labojums;  7. pantā izteiktais 6. panta papildinājums ar 4.,5.,6.,7. un 8. daļu. | Ieviests pilnībā. | Neparedz stingrākas prasības. |
| 17. pants. | Likumprojekta:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu;  7. pantā izteiktais 6. panta 4.daļas papildinājums | Ieviests pilnībā. | Neparedz stingrākas prasības. |
| 18. panta 1. punkts | Likumprojekta:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu. | Ieviests pilnībā. | Neparedz stingrākas prasības. |
| 19.panta 1.,2.punkts. | Likumprojektā:  4. pantā izteiktais 4. panta papildinājums ar 21. punktu;  5. pantā izteiktais 5. panta papildinājums ar 19. punktu;  7. pantā izteiktais 6. panta papildinājums ar 4. un 5. daļu. | Ieviests pilnībā. | Neparedz stingrākas prasības. |
| 4. panta 4. punkts;  5. panta 1. punkts;  20.panta 1.punkts | Likumprojekta 5. pantā izteiktais 5. panta papildinājums ar 19. punktu. | Ieviests pilnībā. | Neparedz stingrākas prasības. |
| 21., 22., un 26. pants | Likumprojekta:  5. pantā izteiktais 5. panta papildinājums ar 19. punktu. | Ieviests pilnībā. | Neparedz stingrākas prasības. |
| 22. pants. | Likumprojekta:  5. pantā izteiktais 5. panta papildinājums ar 19. punktu;  7. pantā izteiktais 6. panta papildinājums ar 4. un 5. daļu. | Ieviests pilnībā. | Neparedz stingrākas prasības. |
| 24. panta 1.,2.punkts. | Likumprojekta:  5. pantā izteiktais 5. panta papildinājums ar 19. punktu;  7. pantā izteiktais 6. panta papildinājums ar 4. un 5. daļu. | Ieviests pilnībā. | Neparedz stingrākas prasības. |
| 30. pants | Likumprojekta 12. pants. | Ieviests pilnībā. | Neparedz stingrākas prasības. |
| 31.panta 2.,3. punkts. | Likumprojekta 5. pantā izteiktais 5. panta papildinājums ar 19. punktu. | Ieviests pilnībā. | Neparedz stingrākas prasības. |
| 32.pants. | Likumprojekta 5. pantā izteiktā 5. panta 19. punkts;  7. pantā izteiktais 6. panta papildinājums ar 4. daļu. | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **2. tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts saskaņā ar Ministru kabineta 2009.gada 25.augusta noteikumiem Nr. 970 “Sabiedrības līdzdalības kārtība attīstības plānošanas procesā” tika ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) no 2019.gada 24.janvāra līdz 8.februārim. |
| 2. | Sabiedrības līdzdalība projekta izstrādē | Ministrijas tīmekļvietnē [www.varam.gov.lv](http://www.varam.gov.lv) publicēts:   * paziņojums par līdzdalības iespējām likumprojekta izstrādē [2019. gada 23. janvārī](http://www.varam.gov.lv/lat/lidzd/pazinojumi_par_lidzdalibas_iesp/?doc=26972). |
| 3. | Sabiedrības līdzdalības rezultāti | Nav saņemti priekšlikumi vai iebildumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta izpildes gaitā jaunas funkcijas tiek noteiktas Dabas aizsardzības pārvaldei, Valsts augu aizsardzības dienestam, Daugavpils Universitātes aģentūrai “Latvijas Hidroekoloģijas institūts”, Valsts meža dienestam, Pārtikas un veterinārajam dienestam, Valsts ieņēmumu dienesta Muitas pārvaldei. Citas likumprojekta izpildē iesaistītās institūcijas ir Vides aizsardzības un reģionālās attīstības ministrija, Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Lai īstenotu Regulā Nr. 1143/2014 noteikto, likumprojekts paplašina Dabas aizsardzības pārvaldes funkcijas un uzdevumus.  Saistībā ar likumprojektu nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

|  |  |
| --- | --- |
| Vides aizsardzības un reģionālās attīstības ministrs | Juris Pūce |

Melnbārde 67026917

[mara.melnbarde@varam.gov.lv](mailto:mara.melnbarde@varam.gov.lv)